ఐపీఎల్ 2019 సీజన్ విజేత : ముంబయి (ప్రైజ్ మనీ రూ.20 కోట్లు)
ఐపీఎల్ 2019 సీజన్ పరాజిత: చెన్నై (రూ. 12.5 కోట్లు)
ఐపీఎల్ 2019 సీజన్ అవార్డులివే..!
1. డేవిడ్ వార్నర్, ఆరెంజ్ క్యాప్ (రూ. 10 లక్షలు) : సన్‌రైజర్స్ హైదరాబాద్ తరఫున 12 మ్యాచ్‌లాడిన డేవిడ్ వార్నర్ 692 పరుగులతో సీజన్ టాప్ స్కోరర్‌గా నిలిచాడు. అతని ఇన్నింగ్స్‌లో ఒక సెంచరీతో పాటు 8 అర్ధశతకాలు ఉండగా.. ఏకంగా 57 ఫోర్లు, 21 సిక్సర్లు ఉండటం విశేషం.
2. ఇమ్రాన్ తాహిర్, పర్పుల్ క్యాప్ (రూ. 10 లక్షలు): చెన్నై సూపర్ కింగ్స్ తరఫున 17 మ్యాచ్‌లాడిన ఇమ్రాన్ తాహిర్.. 16.57 సగటుతో ఏకంగా 26 వికెట్లు పడగొట్టాడు. ఇందులో రెండు మ్యాచ్‌ల్లో ఏకంగా తాహిర్ నాలుగేసి వికెట్లు పడగొట్టడం కొసమెరుపు. సీజన్ ముగిసే సరికి అతని ఎకానమీ కేవలం 6.69గానే ఉండటం పొదుపు బౌలింగ్‌కి నిదర్శనం.
3. కీరన్ పొలార్డ్, పర్‌ఫెక్ట్ క్యాచ్ ఆఫ్ ద సీజన్ (రూ. 10 లక్షలు): ముంబయి ఇండియన్స్ తరఫున ఆడిన కీరన్ పొలార్డ్.. లీగ్ దశలో చెన్నై సూపర్ కింగ్స్ బ్యాట్స్‌మెన్ సురేశ్ రైనా క్యాచ్‌ని బౌండరీ లైన్ వద్ద గాల్లోకి ఎగిరి ఒంటిచేత్తో అందుకున్నాడు.
4. ఆండ్రీ రసెల్, సూపర్‌ స్ట్రైకర్ (రూ. 10 లక్షలు): కోల్‌కతా నైట్‌రైడర్స్ తరఫున ఆడిన పవర్ హిట్టర్ ఆండ్రీ రసెల్.. ఒంటిచేత్తో ఆ జట్టుకి విజయాల్ని అందిస్తూ వచ్చాడు. స్లాగ్ ఓవర్లలో అతను బాదుడికి టోర్నీలోని అన్ని జట్ల బౌలర్లూ బాధితులుగా మిగిలారు. మొత్తంగా సీజన్‌లో అతని స్ట్రైక్‌రేట్ 204.81గా ఉండటం విశేషం.
5. కేఎల్ రాహుల్, స్టైలిస్ ప్లేయర్ ఆఫ్ ద సీజన్ (రూ. 10 లక్షలు): కింగ్స్ ఎలెవన్ పంజాబ్ తరఫున ఆడిన కేఎల్ రాహుల్.. బాధ్యతాయుత ఇన్నింగ్స్‌లతో ఆ జట్టుకి విజయాల్ని అందించాడు. 14 మ్యాచ్‌లాడిన రాహుల్ 593 పరుగులు చేయగా.. అతని ఇన్నింగ్స్‌లో ఒక సెంచరీ, 6 అర్ధశతకాలు ఉన్నాయి.
6. రాహుల్ చాహర్, గేమ్ ఛేంజర్‌ ఆఫ్ ద సీజన్ (రూ. 10లక్షలు): ముంబయి ఇండియన్స్ తరఫున ఆడిన రాహుల్ చాహర్.. తన పదునైన స్పిన్ బౌలింగ్‌తో భాగస్వామ్యాల్ని విడదీయడంలో దిట్టగా పేరొందాడు.
7. సన్‌రైజర్స్ హైదరాబాద్, ఫెయిర్‌ప్లే అవార్డ్ (రూ. 10లక్షలు): సీజన్‌లో అత్యంత క్రమశిక్షణ కలిగిన జట్టుగా హైదరాబాద్ నిలిచింది. మైదానంలో ఆటగాళ్ల ప్రవర్తన ఆధారంగా ఈ అవార్డుని కేటాయిస్తారు.
8. ఆండ్రీ రసెల్, మోస్ట్ వాల్యుబుల్ ప్లేయర్ (రూ. 10 లక్షలు): టోర్నీలో రెండు మ్యాచ్‌లు మినహా ఆడిన ప్రతి మ్యాచ్‌లోనూ ఆండ్రీ రసెల్‌ నిలకడగా రాణించాడు. మొత్తం 14 మ్యాచ్‌లాడిన రసెల్.. 510 పరుగులు చేయగా.. ఇందులో 31 ఫోర్లు, 52 సిక్సర్లు ఉండటం కొసమెరుపు.
9. శుభమన్ గిల్, ఎమర్జింగ్‌ ప్లేయర్ ఆఫ్ ద సీజన్ (రూ. 10 లక్షలు): కోల్‌కతా నైట్‌రైడర్స్ తరఫున ఆడిన శుభమన్ గిల్.. 14 మ్యాచ్‌లాడి 296 పరుగులు చేశాడు. అతని ఇన్నింగ్స్‌లో మూడు అర్ధశతకాలు ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.